BŪVUZRAUDZĪBAS LĪGUMS Nr.\_\_\_\_\_\_\_\_\_\_\_

Nīcā, 2019. gada \_\_\_\_\_\_\_

**Nīcas novada dome,** reģ. Nr. 90000031531, Bārtas ielas 6, Nīca, Nīcas pagasts, Nīcas novads, LV-3473, tās priekšsēdētāja Agra Petermaņa personā, kurš rīkojas uz Nīcas novada domes nolikuma pamata, turpmāk tekstā - **Pasūtītājs**, no vienas puses

un

\_\_\_\_\_\_\_\_\_\_\_ reģ.Nr. \_\_\_\_\_\_\_\_\_\_, juridiskā adrese\_\_\_\_\_\_\_\_\_\_\_\_\_\_\_\_, tās valdes \_\_\_\_\_\_\_\_\_\_\_\_ personā, kurš rīkojas uz sabiedrības statūtu pamata, turpmāk tekstā – **Izpildītājs**, no otras puses,

Turpmāk tekstā katra atsevišķi saukta – Puse un abas kopā – Puses, noslēdz šāda satura līgumu, turpmāk tekstā – Līgums:

1. **Līguma priekšmets**

### Pasūtītājs uzdod un apmaksā, bet Izpildītājs Līgumā un normatīvajos aktos noteiktajā kārtībā, pienācīgā kvalitātē, ar saviem resursiem apņemas sniegt būvuzraudzības pakalpojumu (turpmāk – būvuzraudzība) objektā: *Nīcas ambulances ēkas jumta seguma nomaiņa un bēniņu pārseguma siltināšana* (turpmāk tekstā – Būvobjekts), kurā, pamatojoties uz 2019. gada 19. novembrī noslēgto līgumu NND/2019/13, būvdarbus veic SIA “AB Būvniecība” (reģistrācijas Nr. 41203031752), (turpmāk – Būvdarbu veicējs).

### Būvobjekta atrašanās vieta: Nīcas ambulance, Skolas iela 5, Nīca, Nīcas pagasts, Nīcas novads.

### Būvuzraudzību Izpildītājs veic, ievērojot Latvijas Republikā spēkā esošo normatīvo aktu prasības, kas attiecināmi uz būvuzraudzības veikšanu, šo Līgumu, Pasūtītāja norādījumus un sekojošus dokumentus:

* + 1. Apliecinājuma karti “Nīcas ambulances ēkas jumta seguma nomaiņa un bēniņu pārseguma siltināšana”’;
		2. veicamo būvdarbu un pielietojamo būvizstrādājumu izmaksu tāmi, ko iesniedzis Būvdarbu veicējs (Līguma pielikums Nr.2).
1. **Līguma izpildei nepieciešamie dokumenti**
	1. Izpildītājs Līguma parakstīšanās brīdī Pasūtītājam iesniedz rīkojumu par sertificētā atbildīgā būvspeciālista nozīmēšanu būvuzraudzības veikšanai Būvobjektā;
	2. Izpildītājs iesniedz Pasūtītājam saskaņošanai Būvobjekta būvuzraudzības plānu**,** norādot tajā vizuāli fiksējamos būvuzraudzības plānā noteiktos būvdarbus.
	3. Izpildītājam ir pienākums uzturēt spēkā visas Līgumā veicamo Darbu izpildei nepieciešamās speciālās atļaujas, licences un sertifikātus visā Līguma darbības laikā.
2. **Būvuzraudzības uzsākšana un izpildes termiņš**
	1. Līgums stājas spēkā ar tā abpusējas parakstīšanas brīdi un ir spēkā līdz saistību pilnīgai izpildei.
	2. Būvuzraudzību Izpildītājs uzsāk ar dienu, kad Objektā būvdarbus uzsāk būvnieks un turpina līdz brīdim, kad būvdarbus pieņem Pasūtītājs.
	3. Būvdarbu organizatoriskie jautājumi tiek izskatīti un risināti Būvsapulcēs. Būvsapulces notiek pēc Pasūtītāja pieprasījuma, Būvsapulces dienas kārtība, klātesošie dalībnieki un pieņemtie lēmumi tiek fiksēti protokolā un tie ir saistoši visiem būvniecības dalībniekiem un obligāti izpildāmi.
3. **Līguma summa un norēķinu kārtība**
	1. Par būvuzraudzības izpildi Pasūtītājs apņemas samaksāt Izpildītājam līguma cenu ***EUR 00,00*** *(euro, 00 centi*), bez pievienotās vērtības nodokļa, un papildus pievienotās vērtības nodokli ***EUR 00,00*** *(euro, 00 centi*), Latvijas Republikā spēkā esošajos normatīvajos aktos noteiktajā apmērā. Kopējā līguma summa ***EUR 00,00*** *(euro, 00 centi*).
	2. Līguma summa ietver visu Izpildītājam pienākošos atlīdzību par Līgumā noteikto saistību savlaicīgu, pilnīgu, kvalitatīvu izpildi atbilstoši būvnormatīvu prasībām, kā arī visus izdevumus un izmaksas, kas saistītas ar būvuzraudzības veikšanu, tajā skaitā – transporta izdevumus, apsekošanas izmaksas, dokumentu sagatavošanas un iesniegšanas izmaksas, kā arī jebkādas citas izmaksas, kas nepieciešamas Līgumā paredzēto saistību savlaicīgai, pilnīgai un kvalitatīvai izpildei.
	3. Līguma summa tiek samaksāta Izpildītājam vienā maksājumā 30 (trīsdesmit) dienu laikā pēc pārskata par būvuzraudzību plāna iesniegšanas Pasūtītājam un Būvobjekta pieņemšanas ekspluatācijā dokumentu parakstīšanas un būvuzraudzības pakalpojuma nodošanas - pieņemšanas akta abpusējas parakstīšanas un atbilstoša rēķina saņemšanas no Izpildītāja. Reizē ar maksājuma rēķinu Izpildītājam ir jāiesniedz apliecinājums, ka 36 (trīsdesmit sešu) mēnešu laikā pēc Būvobjekta nodošanas ekspluatācijā, Izpildītājs apņemas piedalīties defektu konstatācijas komisijas darbā.
	4. Gadījumā, ja paredzamais Būvdarbu kopējais ilgums tiek pagarināts, attiecīgi tiek pagarināts būvuzraudzības darbu izpildes termiņš (izņemot pakalpojumus, kas sniedzami Būvdarbu garantijas laikā, kuru sniegšanas termiņš ir līdz Būvdarbu garantijas termiņa beigām un visu garantijas laikā konstatēto defektu novēršanai no būvuzņēmēja puses, par to neparedzot papildus samaksu Izpildītājam).
	5. Gadījumā, ja Būvdarbu kopējais ilgums tiek pagarināts, bet visiem Būvdarbiem Būvobjektā ir noteikts tehnoloģiskais pārtraukums, par šo laika periodu netiek paredzēta papildus samaksa Izpildītājam.
	6. Ja būvuzraudzības veikšana tiek pārtraukta no Izpildītāja neatkarīgu iemeslu dēļ, tad Puses sastāda aktu par faktiski veiktajiem būvuzraudzības pakalpojumiem, fiksējot tajā Izpildītāja veiktās būvuzraudzības apjomu proporcionāli uz Līguma pārtraukšanas brīdi izpildītajam Būvdarbu apjomam. Pasūtītājs 30 (trīsdesmit) dienu laikā no akta parakstīšanas un atbilstoša rēķina saņemšanas samaksā Izpildītājam par faktiski veikto būvuzraudzību saskaņā ar Pušu parakstīto aktu.
	7. Izpildītāja izrakstītajā rēķinā ir jāuzrāda:
		1. Pasūtītāja nosaukums;
		2. Līguma datums, numurs un Būvobjekta nosaukums;
		3. rekvizīti atbilstoši Latvijas Republikas likumam „Par pievienotās vērtības nodokli” 16.nodaļas prasībām;
		4. Darba nodošanas - pieņemšanas akta datums un numurs, par kuru tiek izrakstīts rēķins.
	8. Maksājumi tiek veikti ar pārskaitījumu uz Izpildītāja rēķinā norādīto bankas kontu. Par samaksas brīdi tiek uzskatīts datums, kurā Pasūtītājs ir devis rīkojumu savai bankai pārskaitīt uz Izpildītāja norēķinu kontu attiecīgo maksājuma summu.
	9. Pasūtītājam, par to rakstveidā informējot Izpildītāju, ir tiesības no Izpildītājam maksājamām summām ieturēt izmaksas, kuras Izpildītājam ir pienākums maksāt, kā zaudējumus un/vai līgumsodus saskaņā ar Līguma noteikumiem.
4. **Izpildītāja pienākumi un tiesības**
	1. **Izpildītāja pienākumi:**

##### *būvuzraudzības veikšanai norīkot sertificētu atbildīgo būvspeciālistu* ***\_\_\_\_\_\_\_\_\_\_\_*** *(Latvijas Būvinženieru savienības Būvniecības speciālistu sertifikācijas institūcijas izdotais būvprakses sertifikāta Nr. \_\_\_\_\_\_\_\_\_);*

* + 1. veikt būvuzraudzību atbilstoši būvprojektam, būvuzraudzības plānam, Latvijas Republikas būvuzraudzību regulējošiem normatīvajiem aktiem;
		2. Līguma 5.1.1. punktā norādītajam būvspeciālistam pildīt būvuzrauga pienākumus saskaņā ar 2014.08.19. Ministru kabineta noteikumu Nr.500 “Vispārīgie būvnoteikumi” 125. punktā noteikto, kā arī uzņemties atbildību, kas būvuzraugam ir noteikta saskaņā ar būvuzraudzību reglamentējošiem normatīvajiem aktiem;
		3. konsultēt Pasūtītāju jautājumos par būvdarbu organizāciju, Būvdarbu izpildi un citiem ar Būvobjekta būvniecības procesu saistītiem jautājumiem;
		4. nodrošināt Līguma 5.1.1.punktā minētā būvspeciālista atrašanos Būvobjektā, lai pilnvērtīgi veiktu būvuzraudzību, kā arī nodrošināt ārpuskārtas ierašanos Būvobjektā 24 (divdesmit četru) stundu laikā pēc Pasūtītāja mutiska vai rakstiska pieprasījuma;
		5. Pārbaudīt Būvdarbu un pielietoto tehnoloģiju atbilstību būvprojektam, un būvobjektā iebūvējamo būvizstrādājumu atbilstību Eiropas Parlamenta un Padomes 2011.gada 9.marta Regulas (ES) Nr.305/2011 prasībām. Konstatējot neatbilstību būvprojektam un neatbilstošu būvizstrādājumu iebūvēšanu objektā, nekavējoties, pārkāpuma konstatēšanas dienā, iesniegt Būvdarbu veicējam rakstisku pretenziju un informēt par to Pasūtītāju, iesniedzot pretenzijas kopiju;
		6. Pārbaudīt Būvdarbu izpilddokumentācijas, atbilstošo iekārtu un iebūvēto būvizstrādājumu atbilstību apliecinošo dokumentu esamību objektā;
		7. Pārbaudīt un izvērtēt no Būvdarbu veicēja saņemtos veikto Būvdarbu izpildes aktus un kontrolēt Būvdarbu izmaksu atbilstību Pasūtītāja apstiprinātajām izmaksu tāmēm 5 (piecu) darba dienu laikā no saņemšanas brīža akceptējot tos vai rakstveidā noraidot un par savu lēmumu nekavējoties informējot Pasūtītāju, iesniedzot atteikuma kopiju;
		8. Pārbaudīt būvdarbu secības un kvalitātes atbilstību būvprojektam, darbu veikšanas projektam, kā arī būvniecību, darba aizsardzību, vides aizsardzību un ugunsdrošību reglamentējošiem normatīvajiem aktiem;
		9. Nodrošināt, lai netiktu pārsniegts Būvdarbu izpildes budžets, pamatotu papildus izdevumu rašanās gadījumā koordinēt adekvātu korekciju ieviešanu;
		10. Būvdarbu izpildes laikā, konstatējot neparedzētos Būvdarbus, kuru izmaksas pārsniedz Būvdarbu līgumcenu, saskaņojot ar Pasūtītāju un būvprojekta autoru iesniegt priekšlikumus līdzekļu ekonomijai esošo tāmju ietvaros, veikt Būvdarbu veicēja sagatavoto papildus būvdarbu tāmju pārbaudi;
		11. Visus strīdus ar Būvdarbu veicēju par būvdarbu izpildes atbilstību Būvdarbu līguma noteikumiem Izpildītājam jārisina patstāvīgi, bez Pasūtītāja iesaistes. Par šajā Līguma punktā minēto strīdu Izpildītājs informē Pasūtītāju;
		12. Izpildītājam jāatskaitās saskaņā ar Līguma 6.punktu „Atskaites”, kā arī pēc Pasūtītāja pieprasījuma jāziņo un jāsniedz papildus informācija par saviem lēmumiem un Būvdarbu gaitu;
		13. Pirms Būvobjekta nodošanas ekspluatācijā nodrošināt pilnu izpilddokumentācijas saskaņošanu ar Pasūtītāju;
		14. Sagatavot un iesniegt komisijai, kura pieņem Būvobjektu ekspluatācijā, nepieciešamos dokumentus saskaņā ar spēkā esošo normatīvo aktu prasībām, kā arī piedalīties šīs komisijas darbā kā pieaicinātai personai.
		15. Parakstot Līgumu, Izpildītājs apliecina, ka Pasūtītājs ir nodrošinājis Izpildītāju ar Darbu izpildei nepieciešamo informāciju un dokumentāciju un ka Izpildītājam pret šo dokumentāciju pretenziju nav.
		16. Izpildīt Pasūtītāja norādījumus un ieteikumus ar nosacījumu, ka tie nav pretrunā ar būvprojektu un Latvijas Republikā spēkā esošiem normatīviem aktiem.
		17. Būvdarbu garantijas perioda laikā (36 mēneši pēc Būvobjekta pieņemšanas ekspluatācijā):
			1. pēc Pasūtītāja uzaicinājuma 3 (trīs) darba dienu laika (izņemto ārkārtas avārijas situācijas) veikt Pasūtītāja uzaicinājumā minēto defektu Būvobjekta apsekošanu, akta sastādīšanu. Ārkārtas situācijās apsekošanu veikt nekavējoties;
			2. atklājot defektus, nekavējoties sagatavot aktu par konstatētajiem defektiem, noformēt, iesniegt parakstīšanai Pasūtītājam pretenziju un nodrošināt tās nogādāšanu Būvdarbu veicējam, nodrošināt defektu novēršanas darbu uzraudzību.
	1. **Izpildītāja tiesības:**
		1. Pieprasīt uzbūvēto konstrukciju un segto darbu atsegšanu, ja rodas šaubas par kāda darba izpildes kvalitāti un atbilstību Būvprojektam;
		2. Ja konstatētas patvaļīgas atkāpes no Būvprojekta vai netiek ievērotas Latvijas būvnormatīvos vai darba drošību regulējošos normatīvajos aktos noteiktās prasības, pārtraukt Būvdarbus uz laiku, kamēr tiek novērsti konstatētie trūkumi, vai iesniegt attiecīgi Pasūtītājam, būvvaldei, Valsts ugunsdzēsības un glābšanas dienestam vai Valsts darba inspekcijai motivētu rakstisku pieprasījumu apturēt Būvdarbus, vai iesniegt būvinspekcijai motivētu rakstisku pieprasījumu anulēt būvatļauju;
		3. Ierosināt atbildīgā būvdarbu vadītāja būvprakses sertifikāta anulēšanu, ja būvdarbos atkārtoti tiek pieļautas profesionālas kļūdas vai normatīvo aktu pārkāpumi;
		4. Lauzt Būvuzraudzības līgumu un rakstiski informēt par to attiecīgo būvvaldi, ja Pasūtītājs pieprasa veikt darbības, kas ir pretrunā ar būvniecību reglamentējošiem normatīvajiem aktiem. Tiesības lauzt līgumu ir tikai tad, ja būvuzraugs nosūta Pasūtītājam rakstisku paziņojumu, un Pasūtītājs 10 (desmit) darba dienu laikā pēc paziņojuma saņemšanas no būvuzrauga nav atsaucis pieprasījumu veikt darbības, kas ir pretrunā ar būvniecību reglamentējošiem normatīvajiem aktiem.
1. **Atskaites**
	1. Pirms būves nodošanas ekspluatācijā iesniegt pasūtītājam pārskatu par būvuzraudzības plānā norādīto pasākumu savlaicīgu izpildi un apliecināt, ka būve ir uzbūvēta atbilstoši būvdarbu kvalitātes prasībām un normatīvajiem aktiem.
	2. Pārskats jāiesniedz 2 eksemplāros papīra formātā, iesiets un elektroniski nolasāmā formātā.
2. **Pasūtītāja pienākumi un tiesības**
	1. Norēķināties ar Izpildītāju par veikto būvuzraudzību Līgumā noteiktajā kārtībā.
	2. Sniegt Izpildītājam Pasūtītāja rīcībā esošo Līguma izpildei nepieciešamo informāciju un dokumentāciju.
	3. Pieņemt sniegto būvuzraudzības pakalpojumu saskaņā ar Līguma nosacījumiem.
	4. Piecu darba dienu laikā iepazīties ar saņemtajiem ziņojumiem un citu informāciju par būvdarbu izpildes gaitu un pieņemt nepieciešamos lēmumus, par to rakstiski informējot Izpildītāju. Bet ja Izpildītājs norādījis garāku termiņu, tad Izpildītāja norādītāja termiņā.
	5. Vienas dienas laikā informēt Izpildītāju par visiem lēmumiem, kas pieņemti attiecībā uz būvdarbu izpildi un skar Izpildītāja intereses. Bet ja Izpildītājs norādījis garāku termiņu, tad Izpildītāja norādītāja termiņā.
	6. Nodrošināt Izpildītājam netraucētu piekļuvi Būvobjekta būvlaukumam būvuzraudzības veikšanai.
	7. Pieprasīt Izpildītāja būvuzrauga nomaiņu, ja Izpildītājs būvuzraudzību neveic atbilstoši Līguma nosacījumiem.
3. **Apdrošināšana**
	1. Izpildītājam jānodrošina, ka Būvuzraudzības laikā ir apdrošināta atbildīgā būvuzrauga profesionālā civiltiesiskā atbildība par tā darbības vai bezdarbības rezultātā nodarīto kaitējumu trešo personu dzīvībai un veselībai un nodarītajiem zaudējumiem trešo personu mantai atbilstoši Latvijas Republikas normatīvo aktu prasībām.
4. **Pušu atbildība**
	1. Puses ir savstarpēji atbildīgas par līgumsaistību nepildīšanu vai nepienācīgu izpildi, kā arī atlīdzina otrai Pusei šajā sakarā radušos zaudējumus.
	2. Ja Izpildītājs neierodas uz Būvsapulcēm, neiesniedz Līguma 6.daļā paredzēto atskaiti, neattaisnotu iemeslu dēļ neierodas Būvobjektā vai nepamatoti neievēro kādus citus Līguma noteikumus un tas ir par pamatu Būvdarbu izpildes termiņa kavējumam, Izpildītājs maksā Pasūtītājam līgumsodu 0,5 (nulle komats piecu) % apmērā no līguma cenas par katru pārkāpumu, bet ne vairāk kā 10% no kopējās līguma cenas. Šajā punktā noteikto līgumsodu samaksa neatbrīvo Izpildītāju no saistību izpildes.
	3. Ja Pasūtītājs neveic maksājumus Līgumā noteiktajā termiņā, Pasūtītājs maksā Izpildītājam līgumsodu 0,5 (nulle komats piecu) % apmērā no termiņā nesamaksātās summas par katru kavējuma dienu, bet ne vairāk kā 10% no termiņā nesamaksātās summas. Līgumsoda samaksa neatbrīvo Pasūtītāju no Līguma saistību izpildes.
	4. Ja Izpildītājs ar parakstu akceptējis no Būvdarbu veicēja saņemto veikto būvdarbu izpildes aktu, kurā norādītie paveiktie darbi neatbilst faktiski veiktajiem izpildes aktā norādītajā periodā, Izpildītājs maksā Pasūtītājam soda naudu 10% (desmit procentu) apmērā no kopējās līgumsummas.
	5. Pasūtītājs un Izpildītājs ir tiesīgi vienpusēji lauzt šo Līgumu, ja otra puse nepilda šajā Līgumā noteiktās saistības, rakstiski brīdinot otru pusi vismaz 10 (desmit) darba dienas iepriekš, līdz Līguma laušanai veicot visus savstarpējos norēķinus.
	6. Ja Izpildītājs nepilda ar Līgumu uzņemtās saistības vai ja Līgums tiek pārtraukts Izpildītāja vainas dēļ, Izpildītājam ir pienākums maksāt līgumsodu 10 % apmērā no Līguma summas
	7. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas rezultātā, kuras darbība sākusies pēc Līguma noslēgšanas, un kuru nevarēja ne iepriekš paredzēt, ne novērst. Pie nepārvaramas varas apstākļiem ir pieskaitāmi: stihiskas nelaimes, epidēmijas un kara darbība, blokādes, varas un pārvaldes institūciju no jauna pieņemti normatīvie akti. Līguma pusei, kas atsaucas uz nepārvaramas varas apstākļu darbību, jāpierāda tā iestāšanās un nekavējoties pēc nepārvaramas varas apstākļu iestāšanās rakstiski jāziņo otrai pusei.
5. **Pārējie noteikumi**
	1. Izpildītājam ir pienākums ievērot konfidencialitāti attiecībā uz Pasūtītāja vai Būvdarbu veicēja iesniegto informāciju un dokumentāciju. Pasūtītājs šo informāciju un dokumentāciju ir tiesīgs izmantot tikai Līgumā noteikto Darbu veikšanai. Izpildītājs apņemas šo informāciju un dokumentāciju neizpaust trešajām personām, kuras nav saistītas ar Būvdarbu veikšanu vai uzraudzību.
	2. Līguma izpildi no Izpildītāja puses apliecina Pušu parakstīts nodošanas - pieņemšanas akts. Izpildītājs iesniedz Pasūtītājam parakstīšanai no savas puses sagatavotu un parakstītu nodošanas - pieņemšanas aktu pēc pilnīgas visu šajā līgumā noteikto saistību izpildes. Izpildītājam nodošanas - pieņemšanas aktā ir jāuzrāda:
		1. Līguma numurs un datums;
		2. Būvobjekta nosaukums;
		3. būvuzraudzības apjoms.
	3. Pasūtītājs 5 (piecu) darba dienu laikā pēc nodošanas - pieņemšanas akta saņemšanas paraksta to vai arī rakstiski iesniedz Izpildītājam motivētu atteikumu pieņemt darbus.
	4. Pie izpildīto darbu vai to daļas pieņemšanas Pasūtītājs ir tiesīgs pēc saviem ieskatiem veikt izpildīto saistību pārbaudi, lai pārliecinātos par atbilstību Līgumam, ja nepieciešams, pieaicinot ekspertus vai citus speciālistus. Pasūtītājs ir tiesīgs nepieņemt būvuzraudzības pakalpojumu, ja konstatē, ka tas ir izpildīts nekvalitatīvi vai nepilnīgi, ja tas neatbilst Līgumam.
	5. Visi grozījumi, papildinājumi pie Līguma, kā arī citas Pušu vienošanās, kas saistītas ar Līguma izpildi un darbību, noformējamas rakstveidā. Visi Līguma papildinājumi, grozījumi un vienošanās ir Līguma neatņemamas sastāvdaļas.
	6. Visus strīdus vai domstarpības attiecībā uz Līgumu, ja tādas radīsies Līguma izpildes gaitā, risina pārrunu ceļā, bet, ja tas nav iespējams, tad jebkurš strīds, nesaskaņa vai prasība, kas izriet no šā Līguma vai kas skar to vai tā pārkāpšanu, izbeigšanu vai spēkā neesamību, tiks risināts normatīvajos aktos paredzētajā kārtībā.
	7. Izpildītājs ir tiesīgs pēc saskaņošanas ar Pasūtītāju veikt personāla maiņu, kā arī papildu personāla un apakšuzņēmēja iesaistīšanu Līguma izpildē.
	8. Pasūtītājs pieņem lēmumu atļaut vai atteikt Izpildītāja personāla vai apakšuzņēmēja nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbadienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
	9. Pasūtītājs ir tiesīgs vienpusēji pārtraukt Līgumu, nosūtot Izpildītājam rakstisku paziņojumu vismaz 10 (desmit) darba dienas iepriekš.
	10. Līgums sastādīts uz 6 (sešām) lapām 2 (divos) eksemplāros, no kuriem viens glabājas pie Pasūtītāja, bet otrs - pie Izpildītāja.
	11. Līgumam ir pievienots:

***Pielikums Nr.1*** – Cenas piedāvājuma kopija uz 1 (vienas) lapas;

***Pielikums Nr.2*** – Būvdarbu veicēja iesniegtās izmaksu tāmes kopija uz 1 (vienas) lapas;

1. **Pušu pārstāvji Līguma izpildē**
	1. No Pasūtītāja puses: *\_\_\_\_\_\_\_\_\_\_\_, tālrunis \_\_\_\_\_\_\_\_\_\_\_\_, e-pasts:*  *\_\_\_\_\_\_\_\_*
	2. No Izpildītāja puses: *\_\_\_\_\_\_\_, tālrunis \_\_\_\_\_\_\_\_, e-pasts: \_\_\_\_\_\_\_\_\_\_\_*
2. **Pušu rekvizīti un paraksti:**

|  |  |
| --- | --- |
| **Pasūtītājs****Nīcas novada dome**Reģ.Nr. 90000031531Juridiskā adrese: Bārtas iela 6, Nīca,Nīcas pagasts, Nīcas novads, LV - 3473Valsts kaseKods: TRELLV22Norēķinu konts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Agris Petermanis*z.v*. | **Izpildītājs****\_\_\_\_\_\_\_\_\_\_\_\_\_\_\_**Reģ.Nr. 42103048179Juridiskā adrese: \_\_\_\_\_\_\_\_\_\_\_\_\_Banka: \_\_\_\_\_\_\_\_\_\_\_\_\_\_\_\_Bankas kods: \_\_\_\_\_\_\_\_\_\_\_\_\_\_Konta Nr.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_z.v. |